กรุงเทพฯ 7  ส.ค. – นายกรัฐมนตรี แสดงความยินดี แนน โสภิตา เหรียญทองแรกโอลิมปิก ให้กำลังใจนักกีฬาทุกประเภทที่เข้าร่วมแข่งขันโอลิมปิก ริโอเกมส์ 2016  พล.อ.ประยุทธ์ จันทร์โอชา นายกรัฐมนตรี ให้สัมภาษณ์ภายหลังไปใช้สิทธิออกเสียงประชามติ แสดงความยินดีกับน.ส.โสภิตา ธนสาร น้องแนนนักกีฬายกน้ำหนัก รุ่น 48 กก.หญิง ที่สามารถคว้าเหรียญทองแรกให้กับทัพนักกีฬาไทย ในการแข่งขันโอลิมปิก ริโอเกมส์ 2016 ผ่านทางนายกสมาคมฯ ไปแล้ว และเมื่อกลับมาก็จะพิจารณาเรื่องของรางวัล สนับสนุนต่อไป นอกจากนี้ยังต้องให้กำลังใจกับนักกีฬาประเภทอื่น ๆ ของไทยที่เข้าร่วมการแข่งขัน ซึ่งแสดงให้เห็นว่าคนไทยไม่น้อยหน้าใครในโลก หากเรามีความพยายาม ก็ทำได้ทุกอย่าง ขอให้ร่วมมือกัน และหลังจากใช้สิทธิ์เรียบร้อยแล้ว ก็จะกลับไปให้กำลังใจนักกีฬาที่แข่งขันโอลิมปิก.-สำนักข่าวไทย
นายกรัฐมนตรี พล.อ.ประยุทธ์ จันทร์โอชา
แนน โสภิตา น.ส.โสภิตา ธนสาร น้องแนน